
DR.30.10.2013 5 

 

Ertinya kebergantungan kepada pekerja asing ini telah menyebabkan ekonomi ini 
adalah ekonomi yang bubble. Dalam keadaan itu, beberapa langkah yang lain yang kita 
ambil antaranya kita mengadakan job clearing system bersama-sama dengan Jabatan 

Tenaga Kerja Semenanjung Malaysia, Kementerian sumber Manusia. Dengan semua 
kementerian-kementerian berkaitan yang memberikan pengesahan untuk pengambilan 
pekerja-pekerja asing terutamanya dalam sektor perkhidmatan dan sektor perkilangan agar 
tenaga kerja tempatan dapat diberikan keutamaan. Manakala agensi kawal selia mengikut 
sektor masing-masing juga dirundingkan agar syarat tertentu pengambilan pekerja asing ini 
dapat dipatuhi sepenuhnya.   

Kita juga menetapkan had umur pekerja asing hendaklah sekitar hanya daripada 
18 hingga 45 tahun sahaja umur mereka.  Kita juga tentunya bekerjasama dengan pihak 
MITI dan lain-lain juga melakukan kerja-kerja secara automasi bagi mengelakkan tenaga 
kerja asing dielakkan. Di samping itu saya harap semua pihak mengambil langkah positif 
untuk tidak menganggap blue-collar job, dengan izin sebagai pekerjaan yang tidak 
memberikan pulangan yang baik. Sebaliknya semua peluang pekerjaan sama ada berkolar 
putih atau berkolar biru harus dianggap sebagai kerja yang halalan toyyiban supaya kita 
dapat memberikan peluang pekerjaan kepada rakyat negara kita ini. 

Tuan Fong Kui Lun [Bukit Bintang]:  Terima kasih Tuan Yang di-Pertua, soalan 

tambahan. Lambakan pekerja asing sudah menjadi satu ancam dan beban bagi negara dari 
segi keselamatan, jenayah, sosial, kebersihan, ekonomi dan sebagainya tetapi kerajaan 
gagal bertindak mengatasinya. Rakyat bimbang ia menjadi barah yang sukar dibendung bila 
dasar kerajaan tidak konsisten untuk menyekat kemasukan baru pekerja asing seperti dari 
Bangladesh mahupun Kemboja. Satu pihak kata sekat dan satu pihak kata dibenarkan 
masuk.  Soalan saya, apakah agenda sebenarnya kerajaan terhadap pekerja asing atau 
mengubah dasar dan syarat menjadi lebih tegas? Sejauh mana amalan rasuah dikesan 
berlaku dalam isu pekerja asing ini? Minta penjelasan, terima kasih. 

Dato' Seri Dr. Ahmad Zahid bin Hamidi: Yang Berhormat, saya ingin 

menyebutkan bahawa kadar jenayah yang dilakukan oleh pekerja asing hanya sekitar 
antara 10% hingga 15% sahaja, ertinya jangan salahkan 100% kepada pekerja asing. 
Pelaku-pelaku jenayah adalah rakyat tempatan. Yang Berhormat harus bekerjasama 
dengan saya untuk pembanterasan itu. Begitu juga agenda yang lebih tegas, saya fikir bagi 
menyelesaikan masalah ini bukan agenda pihak kerajaan sahaja. Bila ada permintaan tentu 
ada penawaran.   

Di dalam keadaan ini saya fikir apa yang harus kita lakukan, kita mesti mempunyai 
satu pelan jangka panjang yang perlu dibahaskan di dalam Dewan yang mulia ini dengan 
semua agensi-agensi dan pihak swasta supaya mereka juga mengakui hakikat bahawa 
keutamaan hendaklah diberikan kepada rakyat tempatan. Soal rasuah yang berlaku di 
dalam soal pengambilan pekerja asing ini, kalau Yang Berhormat mempunyai maklumat 
beritahu saya. Saya tidak akan pernah berkompromi dengan rasuah-rasuah, sama ada 
dilakukan oleh pegawai-pegawai di Kementerian Dalam Negeri atau oleh Jabatan 
Imigresen, jika ada atau mana-mana agensi serta individu yang mengaku mewakili KDN. 
Sila beri maklumat. Bukan sahaja kepada Ahli Yang Berhormat Bukit Bintang sahaja, 
kepada semua Ahli Yang Berhormat di Dewan yang mulia ini, saya tidak akan kompromi. 
Tindakan akan saya lakukan dengan kadar segera. Terima kasih. 

Datuk Dr. Abdul Latiff Ahmad [Mersing]: Tuan Yang di-Pertua, lama sudah 

tunggu hendak tanya soalan tambahan pada bos lama. Tuan Yang di-Pertua, saya hendak 
tarik perhatian Ahli-ahli Dewan, ada satu manifesto yang diwujudkan oleh Pakatan Rakyat 
jika mereka memerintah. Nasib baik mereka tidak memerintah iaitu manifesto Pakatan 
Rakyat berbunyi mewujudkan 1 juta peluang pekerjaan baru oleh rakyat Malaysia dengan 
cara mengurangkan 1 juta pekerja asing dalam sektor yang telah dinyatakan oleh Yang 
Berhormat Menteri sebentar tadi. 

Jadi, dalam kata mudah buang semua pekerja asing 1 juta bawa pekerja baru 
rakyat Malaysia ganti di sektor perladangan, pembinaan dan sektor perkhidmatan. Adakah 
cadangan Pakatan Rakyat yang amat cerdik ini boleh dilaksanakan kerana Mersing lama 
juga duduk dalam Jawatankuasa Pekerja Asing yang dipengerusikan Yang Amat Berhormat 



Ertinya kebergantungan kepada pekerja asing ini telah menyebabkan ekonomi ini adalah ekonomi yang bubble. Dalam keadaan itu, beberapa langkah yang lain yang kita ambil antaranya kita mengadakan job clearing system bersama-sama dengan Jabatan. Tenaga Kerja Semenanjung Malaysia, Kementerian sumber Manusia. Dengan semua kementerian-kementerian berkaitan yang memberikan pengesahan untuk pengambilan pekerja-pekerja asing terutamanya dalam sektor perkhidmatan dan sektor perkilangan agar tenaga kerja tempatan dapat diberikan keutamaan. Manakala agensi kawal selia mengikut sektor masing-masing juga dirundingkan agar syarat tertentu pengambilan pekerja asing ini dapat dipatuhi sepenuhnya. Kita juga menetapkan had umur pekerja asing hendaklah sekitar hanya daripada 18 hingga 45 tahun sahaja umur mereka. Kita juga tentunya bekerjasama dengan pihak MITI dan lain-lain juga melakukan kerja-kerja secara automasi bagi mengelakkan tenaga kerja asing dielakkan. Di samping itu saya harap semua pihak mengambil langkah positif untuk tidak menganggap blue-collar job, dengan izin sebagai pekerjaan yang tidak memberikan pulangan yang baik. Sebaliknya semua peluang pekerjaan sama ada berkolar putih atau berkolar biru harus dianggap sebagai kerja yang halalan toyyiban supaya kita dapat memberikan peluang pekerjaan kepada rakyat negara kita ini. Tuan Fong Kui Lun [Bukit Bintang]: Terima kasih Tuan Yang di-Pertua, soalan. tambahan. Lambakan pekerja asing sudah menjadi satu ancam dan beban bagi negara dari segi keselamatan, jenayah, sosial, kebersihan, ekonomi dan sebagainya tetapi kerajaan gagal bertindak mengatasinya. Rakyat bimbang ia menjadi barah yang sukar dibendung bila dasar kerajaan tidak konsisten untuk menyekat kemasukan baru pekerja asing seperti dari Bangladesh mahupun Kemboja. Satu pihak kata sekat dan satu pihak kata dibenarkan masuk. Soalan saya, apakah agenda sebenarnya kerajaan terhadap pekerja asing atau mengubah dasar dan syarat menjadi lebih tegas? Sejauh mana amalan rasuah dikesan berlaku dalam isu pekerja asing ini? Minta penjelasan, terima kasih. Dato' Seri Dr. Ahmad Zahid bin Hamidi: Yang Berhormat, saya ingin. menyebutkan bahawa kadar jenayah yang dilakukan oleh pekerja asing hanya sekitar antara 10% hingga 15% sahaja, ertinya jangan salahkan 100% kepada pekerja asing. Pelaku-pelaku jenayah adalah rakyat tempatan. Yang Berhormat harus bekerjasama dengan saya untuk pembanterasan itu. Begitu juga agenda yang lebih tegas, saya fikir bagi menyelesaikan masalah ini bukan agenda pihak kerajaan sahaja. Bila ada permintaan tentu ada penawaran. Di dalam keadaan ini saya fikir apa yang harus kita lakukan, kita mesti mempunyai satu pelan jangka panjang yang perlu dibahaskan di dalam Dewan yang mulia ini dengan semua agensi-agensi dan pihak swasta supaya mereka juga mengakui hakikat bahawa keutamaan hendaklah diberikan kepada rakyat tempatan. Soal rasuah yang berlaku di dalam soal pengambilan pekerja asing ini, kalau Yang Berhormat mempunyai maklumat beritahu saya. Saya tidak akan pernah berkompromi dengan rasuah-rasuah, sama ada dilakukan oleh pegawai-pegawai di Kementerian Dalam Negeri atau oleh Jabatan Imigresen, jika ada atau mana-mana agensi serta individu yang mengaku mewakili KDN. Sila beri maklumat. Bukan sahaja kepada Ahli Yang Berhormat Bukit Bintang sahaja, kepada semua Ahli Yang Berhormat di Dewan yang mulia ini, saya tidak akan kompromi. Tindakan akan saya lakukan dengan kadar segera. Terima kasih. Datuk Dr. Abdul Latiff Ahmad [Mersing]: Tuan Yang di-Pertua, lama sudah. tunggu hendak tanya soalan tambahan pada bos lama. Tuan Yang di-Pertua, saya hendak tarik perhatian Ahli-ahli Dewan, ada satu manifesto yang diwujudkan oleh Pakatan Rakyat jika mereka memerintah. Nasib baik mereka tidak memerintah iaitu manifesto Pakatan Rakyat berbunyi mewujudkan 1 juta peluang pekerjaan baru oleh rakyat Malaysia dengan cara mengurangkan 1 juta pekerja asing dalam sektor yang telah dinyatakan oleh Yang Berhormat Menteri sebentar tadi. Jadi, dalam kata mudah buang semua pekerja asing 1 juta bawa pekerja baru rakyat Malaysia ganti di sektor perladangan, pembinaan dan sektor perkhidmatan. Adakah cadangan Pakatan Rakyat yang amat cerdik ini boleh dilaksanakan kerana Mersing lama juga duduk dalam Jawatankuasa Pekerja Asing yang dipengerusikan Yang Amat Berhormat.